Pamph., E. — Kotenna (Menteşbey--Gödene) — mid-2nd c. AD
Region: Asia Minor — Pamphylia

επει κβαρουης σητου θυγατηρ πατρος σητου νεοπτολεμου αρχιερασαμενου τοις σεβαστοις και αρξαντος της πατριδος δις και εν αλλαις υπηρεσιαις γενομενου μητρος δε ουετιλλιας σταναμοου σητου θυγατρος σωφρονος ιερασαμενης [θε]ω αρ[τεμιδι] εγγονη δε προς μητρος στα[να]μοου σητο[υ] ανδρο[ς] αρχιερασαμενου τοις σε[β]αστοις και αρξαντος της πατριδος τρις και πρε[σ]βευσαντος δις εις την βασιλιδα ρωμην εγγ[ο]νη δε προς πατρος νεοπτολεμου σητου [αρ]χιερασαμενου τοις σεβαστοις και αρξαν[τ]ος της πατριδος τετρακι αυτη σωφρονα και κοσμιον βιον επανηρημενη το τεταρτον νυν ιερωμενη τη πατριω θεω αρτεμιδι εστιασασα καθ εκαστην ιερωσυνην παντα τον δημον και τους παρεπιδημουντας ξενους αναθηματα τε τη θεω ικανα εκ των ιδιων ανατεθεικυια δοκει δια τε τας των προγονων α[υ]της και τας ιδιας φ[ιλοτ]ειμιας τετειμησθαι αυτην εικονι εν ασπιδ[ιω] επιχρυσω και ανδριαν[τι] συντετειμησθαι [τ]ε αυτη και ολον τον οι[κ]ον τον δε ανδριαντα αυτης ανασταθηναι [ε]ν τω περιβολω της [αρτεμιδος].